Ngaih Chia Bak Ko Mipi Veng Tu Kan Pasaltha Hna Cu SAC Ralhrang Hna Nih Cun – Chintanbo\nA poi tuk ti hlei chim ding um ti lo, Kalay-PDF minung pahra (10) bak SAC ralhraang nih an hriamnam he kan tlaih hna tiah thawngthanhnak an tuah. Naihrawng Kalay khuachung hrawng thawngpang hi a dik lo ngai, nizaan tihni te zongah Tahan khuachung le a pawngkap ah bomb le hriamnam ngan he chat tiah an puah, nau no ngei liomi he minung pathum an nunnak a liam.\nNizaan zong Kalay Peng Natchaung khua zong an khangh tiah thawng kan theih, kahdohnak zong a chuak i ralhraang nih hriamnam ngan an hman caah ngakchia kum 4 telh in minung 5 hliamhma faak tuk an tuar tiah Chin World media nih a tarlangh tthan. Pumpak kan thlacamnak cio zong in philh hrimhrim hna hlah usih. Tuzing June 1, 2022 zongah Kalay-PDF minung pahra bak hriamnam he kan tlaih hna tiah an thawng an chuah.\nTubantuk kan rak langhtermi hi Chinland Morning News nih a ttialmi a si i, a ngeitu hi Salai William HC a si i an tlaihmi hna hmanthlak he a tanglei ah tihin ca a ttial chih “1/6/2022, Kalaymyo PDF minung pahra kan tlaih hna tiah Ralhrang nih an thanh” ti’n a langhter. Thawngpang dik a si ko ahcun Kalay-PDF lei zong nih cathanh an chuah te ttheu lai dah.\nRelchap, Ashleigh Mason kum 26 nu cu Vodka le White Claw zu a in rawi ih a rit aat tuk ruangah motor ih rak hngak a naunu thawn an buai ciamco, tiah theih a si. Hi thilthlennak hi US Utah Salt Lake City ah a si ih kan dung zarh khat liam ih thilthleng a si.\nAshleigh Mason cun motor ih rak um ngiongi men a naunu cu a samtuk in a phim ciamco ih a naunu ih mitmu rori keu pawtsak a tum. A hacang rial in a naunu ih mit cu a keu ih a naunu ih mitkil an tlek seksek hleiah ha neh khal a tang cercer thei, tiah an sim. A naunu cu a unu ih keunak a mitkil pem le thi dom in a talbuai rero. Ashleigh Mason asile a tlan vurvo ih an kiangih park ah a va relh. Cule zu a rit aatnak langsuakter in a ku ruangro.\nAn thawmvang ruangah palik le venghnen pawl an ra thleng cih. A naunu hi a hmin tarlang an duh lo. A mitbu siat ruangah plastic surgery tuah lo a ngah nawn lo, a mitmu tuamtu tiangin a tlek, tiah palik pawl cun an sim. Asinan a mit kiangkap thi a tam tuk ruangah ziang dinhmun a si, timi lawngte palik pawl in an sim thei hrih lo.\nAshleigh Mason cu mawihmang lo zetih cangvaihnak, zu rit aatnak le mi parih a cecang tuksum tuk ruangah Salt Lake City thawnginn ah an kuat. Cuhleiah Pound 1800 cawhkuan phut a si. Salt Lake Sheriff ih an ngankhumnak ah hi nu hi palik lole ralkap pakhat a hmuhsuam dah ruangah 2021, November ah kaih tong dahtu a rak si. Amah cu New Mexico lammi a si, tiah an sim fawn.Ihburlen


Syria Tapung Pawlin Iran Mi 48 Thlah - Chinland Today Media\nSyria Tapung Pawlin Iran Mi 48 Thlah\nJanuary 11, 2013 12:52 am·0 comments\nBEIRUT : Syria ram cun an ram ih ralut ramdangmipawl cu an kai hai ih, thawngah an thlak theu. Cumi lak ah Iran mi khal an telve ih, mi 48 pawl cu Syria tapung pawl hin an thlahsal thu theih asi. Syria ram ih thawngtla mi 2,130 pawl thlengawknak an neihnak ah, Iran ram ihsin an kaihmi pawl hin vanthatnak co in luatnak an ngah asi.\nHi an kaihmi lak ah Turkish le Qatar mi khal an tel ve asi ti in Free Syrian Army (Tapung phuaih) ih thusimtu Ahmed al-Khatib cun a sim. Hi Iran mi pawl hi, nikum August 5 ah khan kaih an si ih, cutawk ah Iran cozah cun zianghman a ngaihsal tuklo.\nAn kaihmi pawl check felnak an neih tik ah, Iran mipawl cu an ram ralkap tuan dahtu pawl ansi. Asinan, culai ah Iranian Foreign Minister Ali Akbar Salehi cun, “An kaihmi lak ah kan ram ralkap tuantu an um ti thu kan thei ih, an military identification card pawl khal kan hmu theh ko. Asinan, cupawl cu tu ih tuan rero tu pawl an silo ih, hlanlai ih tuan dahtu pawl an si” ti in Syria tapung pawl hnen ihsin laksuah an tumlo thu a rak sim dah.\nIran Ram Ah Mipi Hmuh Ah Mi 2 Khaithat\nIran Ramsung Bushehr Ah Linghning, Mi 30 Thi, Mi Tamtak Hliam Tuar\nLibya PM Adviser Kaih Tuar\nNigeria Christian Pawl Hrang Thuthangtha


April 29 : CDF – Mindat le SAC Ralkap karlak thurel cipciar - Falam Online Media\nApril 29 : CDF – Mindat le SAC Ralkap karlak thurel cipciar\nChinland Defense Force – Mindat le SAC ralkap tureltlangnak cu April 29 ah nei pehzom a si thu theih a si ih CDF – Mindat lam in dilngenmi an nei vekin SAC ralkap lam khalin dilmi an nei ve.\nKaphnih hmaton thureltlangnak siloin Mindat khuanu/pa hruitu le biaknak lam hruaitu palai ah hmangin phone thawn biakawknak an nei mi a si.\nCDF – Mindat cun ralkap kut ih um kaihkhih tuar mipi 6 thlahzalen ding, Khuasung ah meithal kengin ralkap vakter loding, Mi inn siim in hriamhrei ralthuam hawl nawnlo ding ti`n dilngenmi 3 an nei ih SAC ralkap khalin khuasung ih ralkham buuk pawl ṭhiatbal thluh dingin dilngennak an nei ve.\nHih thuthawn pehparin CDF – Mindat hruaitu mipakhat cun “tlunlam bawi upa hnen ah simtheinak an nei hmasa dingih cuhnu lawngah a ciang ding. SAC ralkap lam ih dilngenmi cu tuisun ih kan dilmi 3 in let dan ah a ṭhumaw. Nan, kan thu a rual khalle khuasung ih kan kian dingmi ralkham buuk pawl ah ralkap umhmun khuar ding cu rem ka ti lo” a ti.\nSAC ralkap in Mindat mino 7 an kai ruangah ralkap le Mindat mipi (CDF) cu April 24 in an kapaw thok.\nMipi lam in an nuai neh ih khua dang ihsin Mindat lam ra pan ralkap 30 lenglo khal khualeng ah an ceepreek ih dungkir theilo, hmainor theilo dingin Mindat mipi in an kulh thluh.\nCuvek dinhmun a si ruangah le SAC ralkap lam mithi an tamtuk ruangah ralkap lam cun kapawknak cawl hrih dingin zangfah an dil.\nApril 27 ah kaphnih lam dilngennak neiaw veve in biakremnak an neiaw ih SAC ralkap in an kutsung ih um kaihkhih tuar 13 ah mi 7 an thlah. CDF – mindat khalin kaphnih biakawknak an nei vekin khualeng ih ralkap 30 an kharhkhum mi an thlah ve.\nMindat doawknak ah SAC ralkap 20 luan an thi tiah theih a si ih CDF – Mindat lam ah tuhrihtiang thi le hlo an um lo tiah theih a si.\nTuhrihah Mindat boruak cu a dai hrih ti theih a si ih hmailam boruak cu tuisun dilngennak an nei mi ah a ṭhumaw a si.\n← Zomi Federal Union in hmailam Kekar danding Mipi sim thei\nSAC Ralkap ciimit dingin Raldo zir rerotu GenZ →\nFalam peng, Parte khawmi upalam mi 7 an kai timi cu thuthang diklo a si\nLaiva ihsin lakmi, Falam in-ti rim thaw lo, Naal khal a naal


Vaphai JAC In Saikhumphai Bawm Hrihlo Ding Ti: Saikhumphai Dinhmun Thlirnak - Chinland Today Media\nVaphai JAC In Saikhumphai Bawm Hrihlo Ding Ti: Saikhumphai Dinhmun Thlirnak\nJune 22, 2013 4:31 am·0 comments\nChamphai: Saikhumphai pawl ei ding le bar ding harsa ih an um rero laiah Vaphai khua pawl cun Saikhumphai khua ih bawmnak petu pawl hnenah bawmnak pe hrih lo dingin an sim.\nTuizing Champhai ih tualsung thuthang ah Vaphai JAC pawl cun Saikhumphai bawmnak petu, pawlkom, mimal, Kohhran le pawl dangdang hnenah bawmnak pe hrih lo dingin le a cozah lam ih thusuah ngai hrih ding an sim thu an phuang.\nZiangruangah khamnak hi\nHi tiih thusuah hi Saikhumphai Emergency Relief Committee, Global Laimi Facebook pawl ih tuahmi le Chin mi USA, Australia le hmun dangdang ihsin bawmnak tete an pek thluh hnu ihsi thusuah tuah sal an si.\nSaikhumphai thuhla theifiang tu hmintarlang duhlo cun, ‘Vaphai pawl ih an cangvaih dan hi a tituk deuh a si, tu ah Saikhumphai pawl in ei ding hman neinawnlo in Champhai DC hnen ah fangfai an dil laiah, bawmnak pek ding pawl rak kham hi cu minung hmuhsuamawknak rori a si’ tin telephone thawi biakawknak ah sim.\nZo pawl in an bawm\nSaikhumphai khua pawl bawm dingin ramtin ih um Chin mi pawl cun sumpai thawh khawm in bawmnak an pe rero zo. Tunai Saikhumphai Emergency Relief Committee hnen ih sumpai lut zo hi an hotu Joseph Sui Uk Lian ih a sim nakah cun Rs 580’642.38 a sizo. Saikhumphai pawl hnenah Rs 90000 lenglo khal pek a si zo tiin Saikhumphai hotu hnen ihsin thu kan dawng. USA, Australia le hmun dangdang ihsi Rs 15000 lenglo khal mimal le pawlkom tete in an kuat thei ti khal cun Chinland Today cun thu kan dawng.\nZiangtin bawmnak a lut\nSaikhumphai bawmnak hi fangfai, thuamhnaw le thil dangdang in pek ngam a silo, ziangah tile Vaphai khua paltlang a ṭul ruangah harsatnak tampi a um.\nCuruangah sumfaiin an mah hnenah pek a siih an mah sawn in Champhai lamah an duhmi le an ṭul mi pawl cu leiin an phur ti khal cun Champhai ih khawsa, Saikhumphai ngaihventu le thuhla theifiang tu cun Chinland Today hnenah a sim.\nSaikhumphai mipi au aw\nVaphai pawl ih an khua pawh an urkang hnu ih Vaphai khua ih ben aw ding ih Saikhumphai pawl an ti mi ah Saikhumphai khawpawh cun pompi thei lo in um bet vivo an um.\nGuwahati High Court ih a pompi mi le theihpi mi dan vek ih um an si hlei ah diklo zet ih an puh mi hi minung covo palbetnak a si tiin an um hmun cu tlansan an tum lo. Hi tiih tlansan an tum lo ruangah Vaphai khaw pawl cun hringhro in le thuhla dangdang tuah in Saikhumphai an khua zate ih hnawhsuah rori an tum ve thung.\nHi tivek law mamih hi hmun an cuhawknak hi ramri sumtuahnak hrang ih hmun lailai ih hman ding ti thuhla a um ruangah khal a si tiih rak titu khal an um. Vaphai khua an Veng upa pawl ih an ṭong suah mi khalah ‘ hi hmun cu Saikhumphai pawl in an ti lawng dingih cumi thluh ihsin hmunlawng pawl le inn hmun pawl khal khaw thar din a si tikah an mah Saikhumphai pawl khalin an dil sal leh ding ih daan vekin an um leh thei sal ko ding’ tiih rak rel khal an um.\nCozah lam dinhmun\nTutiangah hi khua inn 44 ur kang tu hi mi pakhat hman kaih an si hrihlo. CYMA le pawlkom dangdang pawl hin zianghman thusuah an tuah duh lo. CSU, MSU ih bawmnak an pek mi le thuhla an suh hliah mi khal maimalh sak in a um ih tu ni tiang ah hi thu ruangah acozah ih hmalaknak zianghman hmuh ding a um lo.\nHivek ih uktu party pawl ih cangvaihnak an neih duhlo mi hi Mizoram hrilawknak a naih ruangih cangvaih duh lo an si khal cu a zum um zet. Mizo NGO tumbik CYMA an thuken, ‘bawmṭulmi bawm’ ti rori nei hman ih bawmnak pek ding a kham hin rellang duhlo mi thuthup Vaiphai le CYMA karlak, political party karlak ah a um ti cu a ti lang fiang zet kan ti lo thei lo a si.\nDr. Za Hlei Thang le Kan Thil Thlirdaan Hi Rem A Ṭuul!


Опубликовано: 53 дня назад (19 марта 2015)\n← Ищу тебя. | Игра"Вопрос на вопрос"Игра проста, нужно отвечать вопросом на вопрос . →


Kum 20 Mi Chin Tlangval Salai Cungte Cun A Ha In Fangfai Dip Khat Le Bike Khai Thei – Vapual Auaw\nKum 20 Mi Chin Tlangval Salai Cungte Cun A Ha In Fangfai Dip Khat Le Bike Khai Thei\nAugust 21, 2020 vapual auaw Chin Thuthang 0\nChin thuanthu ih micak pakhat mipi theih zetmi cu thuamcak tiah kan theih lar zetmi a si ih tui dinhmun khalah Chinmi in thuamcak vek micak kan nei ih amah cu kum 20 mi Salai Cungte ( Cung Ven Ham ) a si.\nNovember 11,1999 kum ah Haikhawl khua ah a suak ih 2001 kum ah Tahan ah an ṭhawn. A pa cu U Bual Ro Thang a si ih a nu cu Nu Tha Hlei Awi a si. Suahpi nunau pahnih an si ih Salai Cungte cu naute sawn a si. Pi 5 le zungpi 4 ih sang a si ih 49-50kg tlukin a taksa a rit. A cahnak bikih lar cu a ha in thilrit a kai thei zetih fangfai dip khat le bike pakhat tivek cu hridai in an ṭawn hnuah a ha in a kai thei. A ha rori in thilrit a kai theizat cu cuai 120 hrawng a si.\nHivek ih cak dingah ei le in danglam ciamco a ei lo ih kan ei vek ,kan in vek in a si. Asinan, taksa cangvaihnak a nei ringring ih a ha ṭha dingah thilthlum a ei lo, thil thur lam a ei tam. Cakvak ding cun zuk le hmawm tham lo a thupit thu Chin mipi a simthei ih taksa cangvaihnak khal tuah thei ringring a ṭhat thu a rel. Video –\nChin mipi hnenih a cah duhmi cu khat le khat rel aw culci le do aw ruri men loin thazang pe aw thiam ding, duhdawt aw ding tlunah thleidannak neih lo ding timi pawl an si. ( CMPT )\nKhualtlawng Mawtaw Ih To Fala Hnen In Ting 1000 Lenglo Man Rittheih Sii An Kai\nCovid 19 Darhsal Ruangah Rakhine Ih Tlawng On Zomi Khar Thluhsal Dingin Thusuah


A Nupi Naupai Laiah Fala A Nei Ih A Ṭhen Tum, A Nupi In A Sat That – Meifar\nA Nupi Naupai Laiah Fala A Nei Ih A Ṭhen Tum, A Nupi In A Sat That\nBago, Yaetar Shay Township, Zawin khua ah naupai pakhat in a pasal a sat that. A naupai cu thla 4 a kim zo, a pasal in fala dang a neihsan ih a nupi naupai lai cu ṭhen a tum. A fala thawn an neiaw tum.\nMani simlam nazi 5:00 hrawngah ṭongkam an el’aw ciamco ih kum 20 mi Aung Ko Latt cu a nupi in a sat that.\nKum 23 mi Mazin Mar Win in, “Milian innsang an si ih sumpai an nei. Kannih cu kan farah, kan neihawknak cu thla 4 lawng a si lai. Nau ka pai ihsin nupi dang neih a tum. Kan naupaimi cu thlak dingin in fial ringring, sumpai ziangzat khal cem sehla ka pe ding a ti.\nBike thawn in phur tikah ka naupaimi siat seh tin cakpin a mawng hrim ṭheu, naupaimi siat dingah siivai khal in eiter. Ka thinlung le taksa rethei dingin a tuah” a ti.\nAn buai sun ah a pasal in a pum a sit ciamco ruangah a ningna tuk ih ṭih zet cingin a pasal cu a sat that. Nam in a sat ih nam an cutawknak ah a pasal ih hngawng ah a sat ngah, a pasal in a pum a sitnak ruangah a pum naa ih siizung ah an tuamhlawm rero lai. Ṭuanvo neitu pawlin an thuhla cu an buaipi rero lai.\nHmuh Theih Lo Pasal A Nei\nZingzoitu In, ‘Nikhat Ah Minute 10 Sung Nunau Pawhte Na Zoh Asilen Kum 5 Sung Na San A Sau Bet Ding’ A Ti


fbci Download | ZDNet\nBy Ravinesh Raj | April 25, 2016\nFBCI(Falam Baptist Church of Indiana) kawhhran cu kum2000 ih zumtu unau malte in lungrualte ih Pathian biak le thangthat khawm theinak dingih dinmi a si. Tu ah sungtel member 1000 hrawng umnak a si. Chin tawng(Falam ) hmannak kawhhran a si. Senior pastor Rev. Ci Lian Kap le Assistant past Rev. Nun Uk le Deacon pawlih kaihhruainak thawi a feh rero mi a si. Kawhhranpi ah Nubu, Mino, E&M, Literature&Media le CE tiin department dangdang a um. Pathian zangfahnak zarah sungtel karhzai sinsin tikah biaktinn tum le kau sawn sak thei tumtahnak thawn member zaten Building Fundraising committee hohanak in ke kar rero zo asi fawn.


Histry of doctrines - Hre Mang\nHistry of doctrines\nWorld Religion and Evangelical Doctrine-Part I; See attachment\nWorld Religion and Evangelical Doctrine-Part II: See Attachment\nWorlD Religion and Evangelical Doctrine -Part; III\n(Evangelical Doctrine khaikhawm):\nEVANGELICAL CHRISTIAN ZUMNAK THURIN KHAIKKHAWM – III\nUpa Sunday Bible zirnak: Evangelical Doctrine Khaikhawm: KLICK\n• I)PATHIAN Thawn Pehtlaihnak\n• II)Mah le mah\n• IV) Midang pehtlaih nak\n• VI) Cozah kumpi:\n• VI) TUAHNAK: BIAKNAK\n• VII) HRiAL HRIMHRIM TUL MI PAWL\nI)PATHIAN Thawn Pehtlaihnak:\n1) Pathian hmuhda\nA) Ziangkim sersiamtu/neitu:\n• Kol 1:16; Ziangah tile Pathian in Khrih sung ihsin ziangzongza vancung le leilung tlunah siseh, hmuh theimi le hmuh thei lomi siseh, thlarau lam cahnak huham neitu le bawi le uktu pawl le thuneitu pawl siseh a tuah. Pathian in van le leilung ziang hmuahhmuah Khrih sungin a tuah ih Khrih hrangah finkhawm ṭheh dingin a tuah a si\n• John 1:3; 3Amah sung ihsin Pathian in ziang hmuahhmuah a seemsuah; seemsuah mi thil hmuahhmuah sungah hin amah tel loih tuahmi pakhatte hman a um lo.\n# Kan biak mi kan Pathian cu ziangkim sersiamtu, kilhimtu, le a tawpnak ah Amai hrangah ziangkim finkhawm theh tu ding Pathian nung, ziangkim neitu Pathian asi.\n• Thup. 17:14; … ziangah tile Tuufa cu bawi hmuahhmuah lakih Bawi bik, siangpahrang hmuahhmuah lakih Siangpahrang sin a si,” tiin i sim.\n# Pathian cu sersiamtu lawng si loin ziangkim sersiam mi humhalh, kilkhawi, cawmtu, umtertu, ziangtik lai can khalah Amai duhnak in ziangkim a canter. Leitlun siangpahrang le lal pawl parah thuneihnak sangbik neitu, uktu asi.\n2) Pathian thuhnuai ah nun\nA) Duhdawt bikmi:\nLuke 10: 27; “Bawipa na Pathian cu na thinlung hmuahhmuah, na nunnak hmuahhmuah, na cahnak hmuahhmuah le na ruahnak hmuahhmuah thawn na duhdaw pei ih na innhnen cu nangmah na duh awk vekin na duh hai ve pei, a ti,” tiah a ti.\nDaanpeksalnak: 6:5; 5 Bawipa nan Pathian cu nan thinlung zate, nan nunnak zate le nan thazaang zatein nan duhdawt pei.\nI John 2:15-17; 15 Hi leilung le a sungih thilri hi tlaihsan hlah uh; hi leilung hi nan tlaihsan a sile Pathian duhdawtnak nan nei lo a si. 16Leilung ta a si mi thil hmuahhmuah: sualnak tisa in a hiar mi, milai in an hmuhmi le an duhmi thil, minung in hmaihngal porh awknak ih an ruahmi thil hmuahhmuah hi pakhatte hman Pa hnen ihsin a rami an si lo. A zatein leilung ihsin a rami an si ṭheh.\n# Pathian a duhdawt taktak tu pawlcun an lungawinak cu Pathian ah asi, Pathian duhmi an duh ih Pathian huatmi an hua, cule Pathian Thlarau thawn umtlang pawlkom awknak hnakin nuam timi, duhmi, le thupiter mi an nei lo. Pathian thu thlun ding cu anmai thu/duhnak le leitlun ziang/zo ih thu hnak khalin thupi sawnah an ret.\nB) Sankhuk in cen ding: Ziang nuam na ti?\nPhi. 4:4; Bawipa thawn nan pehzom awknak ah hin nan lung awi ringring hram uh; ka nolh sal hrih ding: nan lung awi hram uh!\n# Pathian thawn pehzawm awknak ah lungawinak: Pathian in a theihmi le Pathian a theitu pawl thinlung sungah Khrih ah Pathian thawn an pehzawmnak, vansung insang an sinak hi an lungawi diriamnak sangbik, an lungsung hmun luahkau bik tu asi.\nC) Pathian thangthattu dingih sersiam mi kan si:\nIsai 43:7; Keimai' minung an si ih, Sunloihnak i petu dingih ka seemsuah mi an si,” a ti.\n# Pathian duhmi tuah, Pathian thulun nakin Pathian hmin sunloih hi a thupi bik ah an ruah mi asi.\n3) Thlarau uk/kaihhruai mi nun\nA) Pathian thawn mimal pehzawmnak:Piantharnak:\nPathian thawn mi pakaht pehzawm awknak hmaisa bik ah a lotheihlo in a tul mi cu PIANTHARnak/Thlarau hrinmi sinak asi. Ziangah tile;\n(Romans 3:23) kan zatein misual kan si ṭheh ih Pathian sunloihnak kan co baan lo.\n(Romans 6:23) Ziangah tile sualnak ih hlawhman cu thihnak a si; sikhalsehla Pathian ih laksawng cu kan Bawipa Khrih Jesuh thawn kan pehzom awknak thawngin kumkhua nunnak a si.\n(Romans 5:8) Sikhalsehla Pathian in ziangtlukinso in duhdawt ti cu a langter: misual kan si hrih na cingin kan hrangah Khrih cu a thi! 9\n( jone 3:16) Pathian in leilung hi a duhdawt zet ruangah a Fapa neihsun a pek ih amah a zumtu hmuahhmuah cu thi loin kumkhua nunnak an co ding.\n(Romans 10:13) Ca Thianghlim in, “Zokhal Bawipa ih hmin a kotu hmuah in rundamnak an ngah ding,” a timi a kim a si.\n(Ephesian 2:8) Ziangah tile nannih cu Pathian zaangfahnak zaarah zumnak in rundam nan si. Hi rundamnak cu nan ṭuannak ruangih nan ngahmi a si lo, Pathian ih laksawng a si.\n( John 5:1) Zokhal Jesuh cu Messiah a si ti a zumtu cu Pathian fa a si.\n# Pathian Thlarau hrinnak, vanlam fa sinak, sersiamthar, piangtharnak ihsin Pathian thawn pehzawm awknak a thawk.\nB) Tisa mizia in a ukmi in Pathian duhzawng an thei thei lo ih Pathian lung an ti awi thei lo. Thlarau Thianghlim ih ukmi, kaihhruai mi lawngin Pathian duhmi, Pathian thutak theihtheihnak a nei ih Pathiang lungawi zawng a tuah suak thei.\nRome 8:8; Minung sinakih daan a thluntu pawl cun Pathian lung an awiter thei lo.\nRome 8:13; Minung nan sinak daan duhzawng ih nan nun a sile nan thi ding; sikhalsehla sualnak nan tuah ṭheumi pawl kha Thlarau bomnak in nan thah a sile nan nung ding.\nI Kor. 2:15; Thlarau a neitu cun ziang hmuahhmuah kha a ṭhat a siat vekin an thleidang thiam; sikhalsehla amah cu zohman in an mawhthluk thei lo.\nC) Pathian Thlarau ih ukmi pawl cu Pathian fate an si\nRome 8:14; Thlarau ih hruaimi pawl cu Pathian ih fa an si.\nD) Thlarau in a ukmi lawng in tisa neh theih asi\nKal 5:16; Thlarau in nan nunzia a uk a si ahcun minung tisa hiarnak cu a di nan riamter lo pei\nThlarau ih ukmi pawl cu dan in auk nawn lo:\nKal 5:18, Thlarau ih a lo hruai ahcun Daan ih ukmi na si nawn lo.\nE) Thlarau ukmi nun ah a langmi thlarau rah pawl tla cu:\nKal 5:22-23; Sikhalsehla Thlarau ih a rahsuahmi cu duhdawtnak, lungawinak, hnangamnak, lungsaunak, mi zaangfahnak, ṭhatnak, rintlak sinak, 23nunnem tangdornak le suup theinak tla an si. Cubangtuk rah umnak ahcun daan cu a ṭul nawn lo.\nF) Zumtu pawl cu Thlarau in luahkhat/ukmi hrimrhim ding mi kan si:\nEph 5:18 ; 18Zu ri hlah uh; zu cu a lo siatsuahtu lawng a si. Cuhnakin Thlarau in khat sawn uh.\n4) Pathian thutak nunpi tu\nJohne 8:31;.. “Ka thu zirhmi nan thlun ahcun keimah ih dungthluntu ngaingai nan si ding; 32 thutak cu nan thei dingih cuih thutak cun a lo luatter ding”...\nI John 3:7, 8, 9,10; 7Ka faale pawl, zohman in lo bum hlah haiseh. Khrih cu miding a si bangin zokhal dingnak a tuahtu poh cu miding a si ve. 8Zokhal sual a tuah ringringtu cu Satan ih ta a si, ziangah tile Satan cu a hramthok ihsin sual a tuahtu a si. Pathian Fapa a langnak cu Satan hnaṭuannak siatsuah ṭheh ding rori ahhin a si. 9Pathian fa zokhal in sual a tuah rero nawn lo, ziangah tile Pathian nunzia kha thlaici bangin a sungah a um. Cule Pathian cu a Pa a si ruangah sual in a nung nawn lo. 10Pathian faate le Satan faate an dan awknak bik cu hihi a si: a dikmi a tuah lotu le a unau a duhdaw lotu cu Pathian faate an si lo.\n# Pathian fate pawl nunah a lang mi cu nitin leitlun nun, tumtah mi, nuam timi, thupiter mi, huat mi, duh mi, neihmi theih mi hman awknak, pehtlaih nak ziangkimah Bible Pathian thu vekin pom, nunpi nak a rahsuak.\n# Pathian fate taktak pawl cun Pathian thu in a sual a timi thei cing le nuam ti zetin sual an tuah sunzawm nawn lo.\nII)MAH LE MAH\n1) Khrih ah thi/thosal zo:\n• Kol. 2:20; Khrih a thih tikah nannih khal nan thi ve; curuangah vantlolak le leikhawvel uktu thlarau pawl kut sungin nan luat zo. Cuti si nacing in ziangah so hi leitlun khawvel mi bangin nan nun lai hrih?\n• Rome 6:8; 8Khrih thawn kan thih tlang ruangah a nun khal amah thawn kan nung tlang ding tiah kan zum.\n• Mathai 16:24; 24Cun Jesuh in a dungthluntu pawl hnenah, “Zokhal keimah thlun a duhtu cu amah ih duhnak kha taan in a thinglamtah phur in i thlun she.\n# Pathian fate taktak pawl cu an tisa cu kros parah an thihter zo, Khrih thihnak ttawmpi tu an si. Curuangah an tisa duhnak a tlamtling lo tikah an lung a awi sawn.\n2) Khrih hrangah nun:\n• Kal 2:19-20; Daan thuhla ahcun kei cu mithi ka si; Pathian ah nung dingin daan in kei cu i that zo a si. A thinglamtah parah kei cu Khrih thawn thahmi ka si zo. 20Curuangah a nungtu cu kei ka si nawn lo; ka sungih a nungtu Khrih sawn a si. Atuih ka nun hi cu i duhdaw ih ka hrangah a nunnak a petu Pathian Fapa rinnak in ka nung a si.\n• Phi. 1:21; Nun timi hi ziangso a si? Kei ka hrangah cun nun cu Khrih a si. Curuangah thih khal le a hlawk sinsin.\n# Pathian fate taktak pawl cun tisa duhnak cu khross parah an khenthat, a thi zo ih tisa duhnak hrangah an nung nawn lo, anmah tlentu, Khrih hrangah an nung sawn.\n3) Tumtah: Pathian duhmi le tumtah hrangah an nung\n• Jer. 29: 11-13; 11Nan hrangih tumtahnak ka neihmi cu keimah lawngin ka thei. Tumtahnak ka neihmi cu siatralnak si loin mi neinung nan sinak dingah a si; cuih tumtahnak cu nan ruahsannak le nan hmailam hrang a si. 12Cutikah keimah in ko ding. Ka hnenah ra in thla nan cam tikah ka lo theihsak ding. 13, In hawl ding ih in hmu ding. Nan thinlung takte ih in hawl tikah cun!\n• Eph. 1:4; 4Khrih thawn kan pehzom awknak thawngin Pathian in kannih cu Amah ih hmaiah mi thianghlim le mawh nei lo si dingin leilung a sersiam hlan hman in Amah ih ta-ah in rak hriil zo. In duhdawt ruangah\n# Pathian fate taktak pawl leitlun nun cu Pathian tumtah hrangah nun asi. Milai tisa tumtah cu a cem zo, kros ah khenbet asi zo ih Khrih ah Pathian tumtah hrang sawnah nun asi.\n4) Nuntu ziaza: Bible ih simmi milai nuntu ziaza:\n• John 15:10; Ka Pa ih thukham ka thlun ih cuti cun amah ih duhdawtnak sungih ka um vekin ka thukham nan thlun a si ahcun ka duhdawtnak sungah nan um ve ding.\n• A dungthluntu ngaingai kan si ti theihthei nak cu a thu thlunnak in asi:\n• John 8:31, Curuangah Jesuh in amah a zumtu pawl hnenah, “Ka thu zirhmi nan thlun ahcun keimah ih dungthluntu ngaingai nan si ding;\n• John 15:7, 7Keimah sungah nan um ih ka thu hi nan sungih a um ve ahcun nan duhmi pohpoh nan dil tikah nan ngah ding.\n# Pathian fate taktak pawl cu an nuntu ziaza ah a lang; Pathian thu vekin an nung. Pathian in A Fapa thihnak khawpin a huatmi sualnak ih sal ah an tang nawn lo. Khrih ih sal vekin an nung sawn.\n1) Khrih ih lungput vek: tangdornak\n• Phi 2:5; 5Nan thinlung put daan cu Khrih Jesuh ih thinlung put daan vekin siseh.\n• Midang thasawn in ruat:midang duhnak ngai pawimawh thiam\n• Phi. 2:3-5; 3Mi nahsuahnak nei in, mahih zawn lawng ruat ih, mahih hminṭhatnak lawng hawl in zianghman tuah hlah uh. Pakhat le pakhat tangdor awk tonnak thinlung nei uhla midang hnakin ka ṭha deuh tiah ziangtik hmanah ruat aw hlah uh. 4Nanmah duhnak lawng si loin midang in an hrangah a thupi bikih an ruahmi kha a hmuhzia thiam ve uh.\n• I Peter 1:4; Cutiin in tiamkam ciami a tum le a sunglawimi laksawng cu in pek ih cuih laksawng ruangah in siatsuah theitu leilung tisa hiarnak ihsin nan luat thei ding ih Pathian a sinakah khan nan ṭawm aw thei ve ding.\n# leitlun sakhua, biaknak, le milai pawlkom, le Khrihfa danglam nak bik pakhat cu leitlun pawlkom le milai pehtlaih nak cu milai lungawi diriamnak le cawimawi awknak asi. Asinan, Khrihfa pehtlaih awknak cu leitlun ah Pathian aiawhin midang rian, midang hrang thatnak tuah dingin Pathian a phuansuah awknak hrang hmanrua vekin an nun pumhlum Pathian hman dingah up awknak asi. Milai duhnak ah hngat aw loin Pathian in a tumtah le duhnak lunghmui zawngin a hman dingah Pathian thu hnuai ah tangdor in an nung.\n2) Khrih ih palai kan si:\n• II Kor. 5:20; Curuangah kannih cu Khrih palai kan si. Pathian amah rori kanmah sungin thu a sim vek khin thu kan sim. Khrih ih hmin in kan lo sawm: Pathian thawn rem-aw uhla a ral sinak in a rualpi ah cang hram uh.\n# Pathian fate taktak pawl cun an leitlun nun cu anmai hrangah ngahnak, hlawknak, upatnak, hminthatnak le an mai tisa lungsung suak in thiltha tuahnak hrang siloin ziangkim an nun cu Khrih hmin sunlawinak hrangah an nung sawn.\n# Sualnak; huatnak, thiltha lo tipungtu si loin Pathian mizia le duhnak phunsuah awknak, thiltha tuahnak, dingfelnak tipungtu in an nun cu leitlun eng vekin anmah le kiangkap cio ah tuanvo le laksawng pek an si vekin Pathian in a hmang sawn asi. Pathian in Khrih ah ziangkim a tawpternak ding tumtah ttuansuak nak hmanrua ah an nun an pe aw sawn asi.\n3) Pathian hmurka suak vek rori in simtu:\n• I pet. 4:11; Jesuh Khrih thawngin ziang hmuahhmuah ah Pathian in thangṭhatnak a ngahnak dingah thusimtu in Pathian thu cu Amah ih hmurka suak vek rori in sim uh; hnaṭuantu in Pathian hnen ihsin thazaang nan ngahmi thawn ṭuan uh; sunlawinak le cahnak hmuahhmuah cu kumkhuain amah ih ta an si. Amen.\n# Pathian fate taktak pawl cu midang mawhsiattu le zuarthlai tu siloin Pathian siahhlawh, Pathian in A duhnak le tumtah a phuansuak awknak hmanrua ah ruat aw in an kaa sung ihsin a suak mi pawl cu angaitu pawlih hlawkpi le tthathnempi ding pawl lawng tong suak dingin an thinlung in an ruat ih tong suak ding an zuam ringring.\nIV) Midang pehtlaih nak\n1) Nautabik pehtlaih nak: Zianghman thathnemnak tuah thei lo tu parah tuahnak in Pathian fate taktak pawl cu theihtheih an si:\n• Mathai 25:40; Siangpahrang in, ‘Thungai in ka lo sim: hi ka unau pawl lakah nauta bik parih nan tuahmi cu ka parah nan tuah a si,’ a ti ding.\n• I Tim. 5:8; 8Sikhalsehla mi pakhat cu a sungkhat, amah ih innsaang sung hman kilkhawi loin zianghman ah a siar lo a si ahcun a zumnak a dungtun a si ih zum lotu hnak hmanin a sual sawn a si.\n• I John 4:20 ; 20Zokhal Pathian ka duhdaw ticing in a unau a huatu cu thuphanper a si. Ziangah tile a mit in a hmuhmi a unau hman a duhdawt lo a si ahcun a hmuh lomi Pathian cu a duhdaw thei hrimhrim lo ding. 21Khrih ih in pekmi thukham cu hiti in a si: zokhal Pathian a duhdawtu cun a unau khal a duhdaw ve ding.\n• I John 3:15; 15A unau a huatu cu mithat a si ih mi thattu sungah cun kumkhua nunnak a um lo ti nan thei.\n# Ziangvek sakhua biaknak thurin le tuahnak thawn nung khal sehla amai insang misa le zumnak ah unau pawl a hua tu, huatnak tipungtu cu a zummi Pathian a thei loih Bible in a simmi Pathian fate asilo. Cuhnakin, Pathian fate taktak pawl cun Pathian an duhdawtnak cu an kiangkap ah a ummi Pathian in Amai hmuihmel kengin a sersiam mi le A duhdawtih A Fapa thisen in a lei mi pawl an duhdawt asi.\n2) Mai insang milesa parah tthuanvo:\n• I Tim 5:8; Sikhalsehla mi pakhat cu a sungkhat, amah ih innsaang sung hman kilkhawi loin zianghman ah a siar lo a si ahcun a zumnak a dungtun a si ih zum lotu hnak hmanin a sual sawn a si.\n3) Zo ih palai na si?\n• II Kor. 5:20; Curuangah kannih cu Khrih palai kan si. Pathian amah rori kanmah sungin thu a sim vek khin thu kan sim. Khrih ih hmin in kan lo sawm: Pathian thawn rem-aw uhla a ral sinak in a rualpi ah cang hram.\n# Pathian fate taktak pawl cu an kiangkap, nitin nunah an pehtlaih mi pohpoh hnenah Pathian mizia an langter ih anmai hlawknak le miatnak hnakin Pathian duhnak tuahsuak ding, anmah hmangin an pehtlaih mi pawl hnenah Pathian in ziang a tuahduh timi kha an ruat sawn ih Pathian Thlarau kaihhruainak in Pathian duhnak tuansuak ding kha an zuam ringring\n4) Leiba a lo neitu ziangtin na tuah/pehtlai? Leiba neipa thuanthu tahtthimnak:\n• Mathai 18:34; Siangpahrang cu a thin a heng ngaingai ih cupa cu a leiba zate ih a sam ṭheh hlan lo thawngah a thlak,” a ti. 35, Cule Jesuh in, “Zokhal nan unau kha nan thinlung ngaingai in nan ngaidam lo a si ahcun vancungih a ummi ka Pa in cuih hnen-um pa bangtuk in a lo tuah . tia sim.\n# Pathian fate taktak pawl cun anparah siatnak a tuahtu pawl parah siatnak in an thungrul lo, duhdawtnak in an hrang thiltha tuahnak in an lehrul sawn asi. Midang tlamtlin lonak hmang in mai hmakhua an sial dahlo.\nSatan ih hmanrua “mawhsiattu” siloin Pathian phuansuah awknak “lengtlun eng” si sawn.\n5) Zo a tum bik?\n• Mathai 23:11; 11Nanmah lakih a tum bik mi cu nan hnen-um a si ding. 12Zokhal amah le amah a tum awtertu cu ṭhum a si ding ih mi hnuai ih a dormi cu cawisan a si ding.\n• Mark 10:44; 44Nanmah lakah pakhatnak si a duhtu cun nan zate sal a si pei.\n• Luke 22:26; 26Sikhalsehla nannih cu cubangtuk nan si lo ding; nanmah lakih upa bik cu nauta bik bangtuk in a um ding ih hotu bik cu hnen-um bangin a um ding.\n# Pathian fate taktak cun leitlun biaknak le mibur pawlkom pehtlaih nak ihsin anmah ttantu le dinpi tu ding, cawimawi tu ding, mai lamtang le hlawknak hminthatnak, upatnawk, cawimawinak an hawl lo. Pathian in a pekmi thlawsuah le laksawng, neihmi theihmi le ti theimi pawl kha zo in a hlawkpi ding timi an hawlih Khrih hmin in midang rian ding lawng an thinlung in an ruat. Pathian siahhlawh le sal vekin Pathian in Amai hmuihmel kengin a sersiammi le A duhdwt ih A Fapa thisen in a lei mi pawl rianding cantha zoh in an nung. An leitlun nunah “Keimah cu ka te sinsin dingih Khrih a tum sinsin ding” timi lungput nei in an pehtlaih mi milai pawl lakah sinak duh in an cang vai lo.\n6) Thleunak cu thiltha tuahnak in lang ding:\nMathai 5:16; Cubangtuk in nan tleunak cu mi hmaiah tleuter ding nan si. Cuticun thil ṭha nan tuahmi cu mi in an hmu ding ih vanih a ummi nan Pa kha an thangṭhat ding.\nMathai 7:16, 20; 16, Mi ziangvek an si ti cu an tuahmi in nan thei ding. Hling kung ihsin Sabit a rah dah lo; lenhling khal in theipi a rah dah keel lo. ……..20, Cuvekin profet deu pawl cu an tuahmi in nan theithiam ding.\n# Pathian fate taktak pawl nunah alang mi Pathian duhdawtnak in an kiangkapih an ciahneh mi milai pawl parah Pathian mizia le duhnak pawl a langter.\n1) leitlun duhdawt hlah:\n• I John 2:15; 15Hi leilung le a sungih thilri hi tlaihsan (love) hlah uh; hi leilung hi nan tlaihsan a sile Pathian duhdawtnak nan nei lo a si. 16Leilung ta a si mi thil hmuahhmuah: sualnak tisa in a hiar mi, milai in an hmuhmi le an duhmi thil, minung in hmaihngal porh awknak ih an ruahmi thil hmuahhmuah hi pakhatte hman Pa hnen ihsin a rami an si lo. A zatein leilung ihsin a rami an si ṭheh.\n• Curuangah na tisa in a hiar mi na ngah lo tikah lungawi sawn aw\n• Mit in na hmuh thei mi, milai pawlih duhzet le ruar zetmi na nei lo le lungawi sawn aw\n• Milai hmaiah hmaihngal le porh awknak ding na nei lo asile lungawi sawn aw\n• Na thinlung sungah cu pawlin hmun nei hlahseh, cupawl duh ruangah midang relse hlah, dodal hlah, thuphan per hlah, thinbang in um fawn hlah.\n• Na thinlung sungah Pai duhnak siar lo, leitlun thil in hmun luahkhat hlah she!\n2) Na eng nak cu leitlunah thiltha tuahank in eng she!\n• Mathai 5:16; Cubangtuk in nan tleunak cu mi hmaiah tleuter ding nan si. Cuticun thil ṭha nan tuahmi cu mi in an hmu ding ih vanih a ummi nan Pa kha an thangṭhat ding.\n• C) Kanmah ruangah leitlun mi in Pathian an thangsiat maw?\n• Rome 2: 24, Ca Thianghlim sungah, “Nanmah Judah mi ruangah hin Zentail mi in Pathian an thangsiat,” *2:24: Isai 52:5 tiah a um.\n3) Zohtthimtlak nun:\n• Tit 2:7; 7Ziang hmuahhmuahah nangmah rori zohṭhim tlak in um aw.\nVI) Cozah kumpi:-\nZumnak thuhrampi a kalh can siar lo ahcun Pathian fate taktak pawl cun kan umnak cozah kumpi dun le dan pawl cu thlun theh ding asi.\n1) Ziangkim tlunah thuneitu cu Pathian asi:\n• Sam 75:5; 7Mi thu a ṭhentu Pathian in mihrek cu a hnong ih mihrek cu a thlah. Dan 4:34; 34“Kum sarih a kim tikah van khi ka hun zoh ih ka thinlung a kim sal. Cungnungbik Pathian cu ka thangṭhat ih kumkhua ih a nungmi hnenah cun upatnak le sunlawinak ka pek a si,” tiah siangpahrang cun a ti. “Kumkhua in a uk ding, A uknak cu kumkhua in a hmun ding.\n2. Ram mipi tuktu cu Pathian remruat mi an si: Rom. 13:11Ram uktu bawi pawl kha an thu ngai uh; ziangah tile Pathian ih lungkimnak loin zohman thuneitu an um thei lo; cule atuih thuneitu pawl hi Pathian ih retmi an si.\n3.. Zesu in leitlun a um laiah cozah uktu pawl sinak vekin a pehtlai\n• * Caesar - Matt. 22:15-22, “Cuti a sile Siangpahrang ta a si mi cu siangpahrang pek uh; Pathian ta a si mi cu Pathian pek uh,”\n* Pilate - Matt. 26:59; 27:1;\n• * John 19:11; 11Jesuh in, “Ka tlunih thu na neih theinak hi Pathian ih a lo pek ruangah a si. Curuangah nang hnakin na kutih i thlengtertu pa hi a sual sawn a si,” tiah a ti.\n4). Rum uktu pawl hi Pathian siahhlawh an si:\n• Rom. 13:6, 6Ti naisai hlah! Pathian cu a dik a si; a dik lo ahcun ziangtinso leilungpi thu a ṭhen thei ding?\n• Pathian thulunglo pawl parah kutthlak tu an si: Ps. 2:2-6, 10; 2 Bawipa le a hriakculhmi siangpahrang an dodal ih, An siangpahrang pawl ral an tho; An hotu pawl ṭangtlang in phiarnak an ngaihtuah ih, 3“In uknak ihsin luat uhsila, In ṭeemnak pawl cu hlon uhsi,” tiah an ti. 4 Bawipa cu vancung a siangpahrang tokham ihsin a hni, Anmah pawl cu a hnihsan a si.\n5). Ziangvek cozah sete khal uktu nei lo hnakin a tha sawn:\n• Thuthentu 17:6, Culai ahcun Israel ram sungah siangpahrang an um lo ih mikip in an duhduh in an nung.21:25, Culai ah Israel mi pawl in siangpahrang an nei lo. Mi hmuahhmuah in an duhduh in an nung.\nVI) TUAHNAK: BIAKNAK\n1) Tuahnak tello zumnak cu zumnak thi asi:\n• James 2:17, 26; 17Cu bangtuk in zumnak khal a si; tuahnak a tel lo ahcun zumnak cu a thi a si. 26, 26Cuti a si ruangah ruangpum cu thlarau lo cun a thih bangtuk in zumnak khal tuahnak lo cun a thi ve a si.\n# Zumnak nung cun milai nunah Pathian duhdawtnak, thulunnak, le Thlarau Thianghlim hnatuannak in thiltha tuahnak a hring suak ringring.\n2) Zokhal amai nunnak a humtu, amai duhnak vekin a nung sunzawmtu, cu a nunak a hloh ding:\n• Mark 8:34-35; 34, Cule Jesuh in mipi le a dungthluntu pawl cu a hnenah a ko ih, “Zokhal keimah i thlun duhtu cun amah ih duhnak taanta sehla a thinglamtah pu in i thlunseh. 35, Ziangah tile zokhal amah ih nunnak hum a duhtu cu a nunnak a sung ding; a sinain keimah ih hrang le Thuthang ṭha ruangah a nunnak a liamtu cu a nunnak a hum ngah ding a si.\n# Zumtu ti aw si, Pathian thulunnak hnakin milai tisa duhnak in a nung lai tu, tisa thinlung in a uk lai mi cu a sungah zumnak nung a um asi ti theihtheinak zianghman a um lo.\n3) Milai mithmuh dingah tuah hlah uh!FARASI pawl cawlh fimkhur uh!\n• Mathai 6: 5“Thla nan cam tikah mititeraw pawl vekin cam hlah uh. Annih cun mi hmuahhmuah in in hmu haiseh tiin sinakok le zalampi ah ding tahratin thlacam an duh ngaingai. Fiangtein ka lo sim: an ngah dingmi an ṭhatman cu an ngah ṭheh zo.\nVII) HRiAL HRIMHRIM TUL MI PAWL:\n1) Atthlak el awknak: Satan thang hrial aw!\n• II Tim 2: 23, Aatthlakza le zianghman thei cuca loih thu-el awknak cu hrial aw. Cubangtuk el awknak cun tawh awknak a suahter ti na theihmi a si. 24Bawipa a riantu cu midang thawn a to-aw rerotu a si lo ding. Mikip hnenah zaangfah thiamtu, thinsau in mi zirh thiamtu le, 25amah a dodaltu pawl nun a sim tikah thinnemte in mi a sim theitu a si sawn ding. Cutiin a tuah a si le annih pawl cu an lungthleng tahratih thudik an theihnak dingah Pathian in tikcu caan ṭha a pek khal a si thei. 26Cuticun an thinlung a fim ding ih Satan in a duhnak thlun ding ih a kaihremnak thang sung ihsin an luat ding a si.\n• Titus 3:9; Sikhalsehla aat-thlak thu-el awknak, pupa hmin cazin sau zetzet thu el awknak, tawh awknak le Daan thu-el awknak pawl cu hrial aw. Cumi pawl cu ṭhathnemnak le man neihnak ziang hman a um lo. 10Ṭhenṭheknak a suahtertu kha ralrinnak a mal bikah voi hnih pe ta aw; cuih hnuah cun a pawl khal pawl nawn hlah. 11Cubangtuk minung cu miborhhlawh le misual a si ti na thei ih a sualnak in hnonmi a siter.\n• Thufim: 26:4; 4Mi aa kha mi aa biak in bia hlah, A lo biak daan vekin na biak ve a sile amah thawn nan bang\n• aw ding.\n# Atthlak el awknak, thuttha, rahttha a rah suak pi lo ding nak hmun ah thu el awknakah, zo ka dik deuh ti cuh awknak ah va tel dah hlah!\n2) Farasii le Sadusii pawl thilnu fimkhur:\n• Mathai 16: 6, Jesuh in an hnenah, “Daithlang hlah uh! Farasi le Sadusi pawlih thilnu khi ralring uh,” tiah a ti.\n3) Biaknak nung le thi cu an tongkam ah a lang:\nJames 1:26; 26Biaknak lamah ka taima a si a titu nan um maw? Nan hmurka nan uk thei lo ahcun nan zumnak parih nan taimaknak cu santlai lo a si ih nanmah le nanmah a bum awtu nan si.\n4) Kiangkap tlasam bawmbawi nak in biaknak a lang:\nJmaes 1:27; Pathian kan Pa in a taktak le a thiangmi biaknak ih a ruahmi cu: farah zonzai le nuhmei an harsatnak le an tuarnak ah ṭhatein kilkhawi le khawvel sualnak sungih buahcihter aw lo dingin mah le mah fingkhawi awk kha a si.\nVIII) An rah in nan thei ding: Zumnak Nung in Rahsuak ding thlarau rah pawl; Kal. 5:22-23\n5) mi zaangfahnak,\n7) rintlak sinak,\n9) tangdornak le\n10) suup theinak\n# Zaingvek zovek khalin ziangvek zumnak thurin le cangvaihnak an tuah khal asile mimal nunah a tlunih thlarau rah rah suak loin a linglet lam rahsuak tertu, thuthimnakah, duhdawtnak si loin huatnak tipungtu, tangdornak siloin mah le ma porh awknak, tvp, a suahter tu cu Bible in a simmi thurin le zirhnak biaknak nung asi ti thei nak a um lo.\nIX. Zumnak nung Biaknak Pawlkom sungah a um hrimhrim ding pawl\nFapa Zesu Khrih rundamtu ZUMNAK NUNG\nThlarau Thianghlum ukmi, kaihhruai mi nun\nKhristian nun thianghlim: Thlarau rah\nThuthangtha zum, zir, nunpi, karhzai ter\nKhrih ratsal ding hngak\nZumtu unau duhdawt, tlaihsan, pawlkom, harsa tlasam bawmbawi\nNa nitin thlarau nun, vanram lamzin khualtlawnnak ah keh le vorh ah peng loin tisa ah har hmanseh Khrih ah Pathian thawn pehzawm awknak ah lungawinak, daihnak le duhdawtnak luangliamin na lungsung lo luahkhat hramseh!\nVideo: FCCI Upa Sunday Bible zirnak:\nWorld Religion and Evangelical Doctrine: I - KLICK\nWorld Religion and Evangelical Doctrine: II - KLICK\nWorld Religion and Evangelical Doctrine: IIII - KLICK\n(Evangelical Doctrine khaikhawm)\nSubpages (1): WestMinster Catchism\nJul 27, 2010, 4:15 PM


hruaitu tha timi cu ziang a si? | Atlanta Chin Baptist Church\nHruaitu tha timi cu ziang a si?\nHruaitu pakhat in member zaten hmin a thei theh lo hman ah a hrek tal cu a theih a tul. Mi hrek cu fiangten mi an sim thew ih a hrek cu an thup aw thew. Mihrek cu ziang kim ah mi an bawm, hna an tuan ih mihrek cu ziang kim hi a siat lam lawng lawng an hmu. Hruaitu pakhat in kha mi pawl kha thleidannak um lo ten kom thei le hurai thei a tul. Zumnak bang aw lo, ratnak hmun bang awk lo hlir kan si tikah ruahnak, sinak, theihnak le tuahnak phun phun kan um.\nMihrek in hla kan sak mi hi hla hlun lawng lawng sak kan duh, mihrek in le santhar hla pawl sak an duh. Mihrek in a thar te te an duh vivo ih a hrek cun tuah kel te thleng lo in tuah ring ring kan duh. Hrek khat tla cu biakinn an rat tikah an tonak hmun teng teng ah to an duh, an tonak ah mi an rak to pang len an thin heng ih khawm tla an peih nawn lo. Hrekkhat mino pawl cu an tuah peih, an tel peih zet nan an thiamnak in a deih lo. Hrekhat la la cu thiamnak an nei zet nan an thiamnak hi mi an hlawm siang lo. Tangdornak an nei lo tikah zohman in an pawl peih lo. Hmailam can saupi tiang hmu tutla kan um, can tawite sung ih lungkim rero tla kan um tho tho.\nZiangvek kan va si khal len huatawk loten kutkai aw in hruaitu tha pakhat in hruai vivo ding a si. Tthimnak ah mino pakhat in hla kan zir lai ah a ra ih hla zir lai mino pakhat kha a dang ah a hruai suak, cutik ah hla zir ding ah maw na ra, mi hruai ding ah maw na ra kan ti tikah neta cu a ra peih nawn lo. Hruaitu timi cu nu le pa vek kan si. Midang hnak in thinlung, thlarau le tang dornak thawn kan um a tul. Netabik ih to duh an um bang in, a lai ih to le hmaisabik ih to tla kan um tikah kan zaten bangram ten kai hruai ding hi hruaitu ih hnatuan pakhat cu a si.\nHruaitu ti tikah suah keh hruaitu kan um. Mi hruai an thiam zet ih mi an hruai tikah thluntu an nei tam zet. A dang lala cu zir cawp hruaitu timi a um lala. Hruaitheinak (Parami) cu a nei lo nan thu dang dang ruang ah hruaitu pakhat ah an rung cang tikah hruaitu sidan, kai hruai dan pawl an zir vivo ih an thiam vivo. Ziang khal va si sehla kan zaten zir cop hlir kan si tikah zir ring ring kan si. Suahkeh hruaitu pakhat tla a zir vivo a silen a tha dewh dewh ding ih a thiam vovi ding. Hruaitu na silo hman ah zir rero ding na si.\nZir cop hruaitu.\nHruaitu kan si ah cun can lak in thaten kan zir a tul. Bible study hmun thleng lawng ih bible siar cop, ruat cop tivek pawl kan hlawn a tul. Thaten, tuanten kan zoh ih kan study a tul. Mino pakhat kha Jesuh thu khui ah a um ti ka sut tikah Saam sung ah a um in ti. Cabit rah hi a kung thawn a peh aw lo ah cun a rah a rah thei lo vek in ka n nih tla Christ thawn kan peh zom awk lo len kan nun tla hi a ro vivo ding ih a siat lan ta ding. Himi hi na lung kim a silen bible siar ring ring aw. Kan nih hi Khrih ih a hne pawl kan si.Bible kan siar lo study kan tuah lo ah cun kan thin tla a heng ding, deih nak le hnangam nak a cem vivo ding, a hla vivo ding.\nbowling and fellowship\nmino bible study


Sungthoh Zatlan - Chinland Today Media\nDecember 13, 2008 9:56 am·1 comment\nSiar: Seemtirnak 1:1; 20-27\nCun Pathian in, “Milai tuah thlang uhsi; kanmah ih hmuihmel keng in kanmah bangin kan tuah pei” a ti. – Seem. 1:26\nKumkhat sung Baibal :- Thuphuan 6:10- Thufim 26:1-16\nWhodunit timi ttongfang ih tican cu Detective Story timi Sungtthoh Zatlan a si. A thupibikmi Sungtthoh Zatlan cu kan Bible sungih Seemtirnak thu simmi a si.\nMi tampi in Bible hi, “A thoknak ah Pathian a ttul lo,” ti’n thok sehla an duh. An hrangah, “A hmaisabik ah Pathian in lei le van a seemsuah (Seem. 1:1),… “Kanmah ih hmuihmel kengin kanmah bangin milai kan tuah pei,” (Seem. 1:26) timi pawl hi an cosaang thei lo. Cumi ai ah, “A tha a cakzetmi thil an puakkuai hnu ah nunnak timi a ra suak ih cuih nunnak ihsin tuih sun ih kan sinak vek hi nuam tetein a ra cang vingvo (evolution)” tiah an zum.\nPathian a ttul lo an tinak cu ziang hmuahhmuah hi amah tein a cang vingvo ruangah leilung par le boruak kaupi sungih a ummi hmuahhmuah hi tuah remtu le suangtuahtu um lo ih amahte cangmi a si ti’n an zum.\nPathian cu ziang hmuahhmuah ih thawhkehnak hrampi a si. Pathian Ttongkam maw minung khuakhannak ih suakmi ruahnak kan zum sawn pei? Cuih zumnak cu “Kanmah ih hmuihmel kengin minung kan tuah pei,” timi Pathian Ttongkam thawn a kalh aw nasa.\nA thoknak ah Pathian a um maw? Rin lopi in veikhat te lawng thil cangmi a si maw? Hih thusuhnak pawl kan lehnak hi sersiamtu Pathian kan zum ngaingai maw? zum ngaingai lo ti a langter.\nPathian a um ngai pei maw? tiah zirsaang mi aa in hnihsuah an sai,\nKhuai pawl ih buai daan a zoihnit vek le;\nMaimom raang sak daan a zohhliah vekin,\nTtem lomi arsi pawl an umnak ding ciarih an um thu a ruat.\nPathian lawngin ziang hman lo ihsin tlolak a tuah thei.\nA Taangmi T.uanvo\nZianghman A si lo\non December 13, 2008 at 12:48 pm\nA hmaisabik ah Duhsaknak thawn harsatnak a phunphun lak ihsin Pathian thu NItin Thlarau Rawl… nitin in fahtu Rev. Run Cung Mang parah lungawi thu ka sim\nu le nau pawl…\nMail na check hlan ah ahmai sabik ah Hih Rawl Ngai hi ei hmaisa dingin ……


Wai Lu Kyaw Nupi A Neih Ni Ah Amah Thawn Thubuai Nei Model Cu Ralhrang Pawlin An Kai – Meifar\nWai Lu Kyaw Nupi A Neih Ni Ah Amah Thawn Thubuai Nei Model Cu Ralhrang Pawlin An Kai\nFebruary 23, 2022 admin Lawrkhawm 0\nWai Lu Kyaw cu Myanmar lemcan thiam hminthang a si ih miharsa pawl a bawm ṭheu. February 22, 2022 sun ah hlunghlai zetin nupi anei. Kutsihnak an tuah hnu nazi 1 ah amah thawn thubuai nei model hminthang Thin Thin cu ralhrang pawlin an inn ah an va lutchilh ih an kai.\nAn kaih hlanah Thin Thin in Facebook tualrawn ah Live a thlah ih a thilton cu mipi pawl a theihter. Ralhrang pawlin mikhual cazin kan check ding an tiih meithal khal an keng thepthep.\nThin Thin in sangka a on hnuah ralhrang pawlin a phone cu an lonsak ih an kai, an kaihnak a san cu online parah Min Aung Hlaing a soisel, Min Aung Hlaing ih zuk cu mawi lo zetin online parah a tarlang an ti.\nAhlan ah Wai Lu Kyaw thawn thubuai an nei ih an thubuai khal ramsung a buai ruangah cinfel sak a si hrih lo, an thubuai cu Wai Lu Kyaw in Thin Thin hi a pawngsual ti a si.\n2019 kum ah Thin Thin in, “Hotel sungah in hruai ih thil kan ei hnuah ka duhnak tel loin in sualpi” tin taza a cuai. Wai Lu Kyaw le Thin Thin hi a hlanah ngaihzawng aw an si ih an ṭhenawk hnuah thubuai an nei.\nJapan Putar In Myanmar Ramsung Ah A Fala Ara Hawl Ṭheu, Kum 50 Sung An Ṭhenaw Zo\nMalaysia Lorry Driver In Thla A Phur


A Zahmawh Bawr Sung Ihsin Dong 6 Sau Vok Khukrul An Dir Suak - Chinland Today Media\nA Zahmawh Bawr Sung Ihsin Dong 6 Sau Vok Khukrul An Dir Suak\nJanuary 27, 2017 4:34 am·0 comments\nKum 48 mi upa pakhat cu a pum na zet in thlahnih a um hnu ah sibawi pawl hnenah a natnak a zohter ih a pum lam nat siloin a zahmawh a tilbawr sungah nathrik a um ti an rak sim.\nA nathrik lasuak dingin sibawi pawl cun an zohfiang ih thildang siloin Khukrul a um ti an thei. Vok khukrul tiih kawh mi khukrul in a phu ah a rak seem ih cutin a tilbawr fate sawn tu sungah a rak um tiin India ram ih PVS Memorial Hospital ih a zohawknak ahcun an rak sim.\nSibawi pawl cun a serh lam ihsi la loin a ka ihsin an dirsuak sak. A dirhsuah sak ngahlo mi nathrik fate pawl cu sivai in an phulh thatsak. An tuah sung hi sml pakhat lenglo an rei. A dirsuak tu Dr Cyriac Phillips cun sivai ka thamnak ihsi ka hmuh mak bik le ka tuam hlawm mi pawl lak ih mak bik mi a si hrih lai tiin a sim hngehnge.\nVok ihsi ngah mi hivek khukrul hi, Vok sa suan hmin tuk lo, lole a hmin mi einak ihsi ngah thei mi a siih a hleice in zahmah serh sungah a seem duh zet mi khukrul an si. An tihnung nak cu taksa dangdang ah an vak thei ih thluak sung an thlen ahcun minung nunnak hrang tiang tihnung a si tiin sivai thiamnak cun an sim fiang. 2014 ah kum 50 ih upa mi pakhat khal a tluak ih ah a rak um ih Addenbrooke Hospital ah an rak ahsak dah zo.\nHivek natnak an hmuh tambiknak hmun pawl cu Africa, Southeast Asia le Central America pawl ah an si.#\nMore from my siteColombia Mi 17 Thihnak Hmunah Jesuh Hmuihmel A LangVanzam A Hnintuk Ruangah Mi 27 Hliam Nazet TuarIran Vanzam Tla ah Mi 50 an ThiKorea Hlasak Thiambik Ah PSY Hril Nauhak Kum 17 Pa Ih Ha Fang 232 ThlongsakJapanese pawl ih Puai Danglam Hminthang Kanamara Matsuri


Bangladesh Ah Ramri Buainak Teltu Mi 152 Thih-daan Pe - Chinland Today Media\nNovember 6, 2013 2:40 pm·0 comments\nBangladesh ah mithi tampi a rak umnak ramri kiltu buainak laiih teltu ih ruahmi ralkap 152 cu November 5 ni ah thih-daan an pe ih mi 157 cu kumkhua thikulh thawngthlak daan an pe. Cun, mi 271 cu mawhnak nei lo, luatnak an pe.\nHimi hi 2009 February 25,26 lai ih cangmi thlahlawh than ding le adang thlengawknak tuah dingin dilnak ruangah buainak an rak tuah ih ralbawi 57 tel in mi 74 in thihnak an ral tuar ih cumi thu ah mi 846 an kai in thurelsaknak an tuah. Mi 152 cu thih-daan, mi 157 cu kumkhua tikulh thawng thlak le mi 271 cu mawhnak nei lo, miluat tiin thu an thencat. Mi 200 lenglo cu an cek lai ding.\nHimi hi atu an rampi Wangyipu Sheikh Hasina cawl dingih an dil, lamzawhnak an neih laifang ah hitiin thuthencatnak an tuah. New York ih Milai Covo Zohtu pawl cun, hitiin mi tampi voi le khat ah sualnak cek ih thih-daan an pek mei hi cu, a dik thei lo si, tiin mawhthluknak an nei.


Ramthlo Pastor In Bomb Pal Ngah Pang – Meifar\nRamthlo Pastor In Bomb Pal Ngah Pang\nMarch 5, 2022 admin Lawrkhawm 0\nRamthlo Baptist Church ih pastor a simi Pastor Aung Shwe cun March 5 (tuzing) nazi 9:45 am hrawng ah leilung sung phummi bomb a pal ngah ih hliam a tuar tiah theih a si. Saya Aung Shwe cun Lo a fehnak ziin ah a pal ngahmi siih a kehlam kemit ihsin a bul cih tiah an sim.\nPastor Aung Shwe cun, “boruak a fai deuh laifang te ah Lo ih aa-lu ciin dingin a ci pawl ka ret tum lai ah hibangtuk in ka cangmi a si” tiah a sim. Saya Aung Shwe tei’ Lo cu Ramthlo le Dokțhek karlak lamzinpi saklam ah ummi a siih amah cun hliam tuar cingin bomnak ngah dingah phone thawn mi a ko hrihmi a si.\nFalam ih Raltlan Bawmtu Bu (FTIMT) țuanvo nei pawl cu Dokțhek ih innkaang tuar pawl Falam ih hruai dingin an um laifang ciah a siih cutiin Saya Aung Shwe cu Falam siizungpi ah zamrangten an thlenpi lohli thei tiah an sim. Pastor Aung Shwe cu kum 48 mi a siih hmaizarh ih tuah dingmi FBA Triennial ah Reverend ngah thlang dingmi a si. (#Chinland Herald DAILY News)\nMin Aung Hliang In A Kuthnuai Ralbawi Zu Ngawlvel A Kawk\nUS Secretary In, “Buainak Hi Kan Hawl Lo, Asinan Buainak’n In Ra Pan Ahcun Rak Hmaiton Dingin Kan Ralring” Tin Russia Hnenah Ralrinnak A Pe


Ralhrang Pawlin Kalaymyo Ih Bazar Kai Tum An Rak Kai – Meifar\nRalhrang Pawlin Kalaymyo Ih Bazar Kai Tum An Rak Kai\nApril 1, 2022 ah Tedim ih um mipa pakhat cu Kalaymyo ah thil lei dingin a feh, an inn ih zuar ding thilri bungrua pawl lei dingin a feh ih Khai Kan gate ah ralhrang pawlin an rak kai, a sumpai kenmi ting 30, a bike, a korhlum le a boot kedam pawl an lonsak ih zan nazi 12:00 ah an suahsal.\nHmin tarlang remlo pakhat in, “Zanṭim laiah an suah, ke thawn zanriahnak ding inn a hawl nan zohman in inn sangka an rak on ngam lo. Curuangah lamzin kap ah a riak, a thilri bungrua pawl khal an pesal nawn lo. Hriamkai pawlkom thawn pehtlaih awknak an nei lo” a ti.\nChin State, Mindat-Matupi lamzin kap ih um Ma Kyaing khua kiangah tualsung mi pahnih in bomb kammi an pal ngah ih an nunnak a liam. Ma Kyaing khuami kum 60 mi le mipa pakhat cu caw hawlin an poksuak ih bomb kammi an pal puak.\nMindat-Matupi lamzin ah ralhrang pawlin bomb an kam ruangah tualsung ṭuanvo neitu pawlin himi lamzin hi hman hrih lo dingin March 18 sun ah ralrinnak ca an suah.


Misual in nauhak kum 4 mi an Fir tum, a NU in runsuak + VIDEO | Falam Online Media\nMisual in nauhak kum 4 mi an Fir tum, a NU in runsuak + VIDEO\nJuly 23, 2020 July 23, 2020 admin\t0 Comments crime\nDelhi, Chin mi tamzet umnak kiangte ah mi sual pahnih in nauhak kum 4 mi an kidnap tum ih an buai lai tak cu CCTV in a zuk ngah.\nTlawngkaai nihnih Zaanlam nazi 4 hrawng ah kum 4 mi nauhak nute cu innhmai ah a lek ih a nu nih a kil. Bike thawn phuraw mi pahnih in tidai inding an dil ih a nu nih tidai a laksak hai lai ah inn hmai ih lek rero, nauhak nute cu an cawi ih an tlanpi tum.\n#WATCH: Mother of a 4-yr-old girl saves her daughter from kidnappers in #Shakarpur area of #Delhi on July 21. Two persons including uncle of the child were arrested. (ANI) pic.twitter.com/N0XDxPpoGW\n— TOI Delhi (@TOIDelhi) July 22, 2020\nA fanu auawn a theih veten a nu cu, innleng ah a va tlan lohli ih misual pahnih, bike thawn an tlan man hlan ah an to mi bike cu a tultluk sak.\nAn thawmvang ring thawn, misual pakhat cu a thin phang in ke in a tlan ih pakhat sawntu cu bike a ti nung hnu ah a tlan ve.\nAn thawmvang ringtuk ruangah venghnen pawl in an thei ṭheh ih, inn hmai ih rak ding vetu an inn hnen pakhat cun bike suak thei lo dingin scooter thawn lamziin a rak phit hnu ah bike thawn tlantu misual cu a rak kham ih a tultluk. Nan, misual pa cun meithal thawn a tin ih “indawi le ka lo kaap hai ding” a ti hai ih a tlan hlo.\nVenghnen pawl cun Palikzung ah thawmvang an than cih ih palik pawl khal an buainak hmun ah an ra thleng lohli.\nCuhnu ah zingzoinak an nei ih misual pawl ih hmang mi bike number cu a lem a si timi an hmusuak. Nan a engine number in an zingzoi ih bike neitu cu an hawl hmu hnu ah an kaai.\nAn kaih mi misual Dheeraj (26) cu thu an sut ih paisa ting 1 (₹1 lakh) pekin, mi in an fial sin timi an hmusuak. A fialtu an sut bet tikah an kidnap tum mi nauhak nute ih pu Upender (a pai` nau) a rak si ziar.\nUpender khal cu an kaai cih ih a mah cun hnaṭuan a neilo ruangah paisa laklutnak a nei lo ih, a uu hnen in paisa ting 30 hrawng beisei in a tuunu a kidnap a si thu a phuangaw. Misual pakhat sawn cu an hmu hrihlo ih veng kiangkap palikzung pawl ah thu than in an hawl rero a si.\n← Wuhan – Voksa soup sungih Palaap thi mi an hmu cu Siizung ah an tlaan thluh\nMisual in Instacart hmangtu pawl ih Credit card number, online ah zuar sak →


Relphu Ngaingai A Si Kalay Kabaw Um Lushei Or Mizo Pawl Khi Ralzam Taktak Cu An Si — Chin Tlangau\nMizoram le India ralkap kah dohnak ruangah Kalay-Kabaw velchum hrawngah khin a tu ah Lushei or Mizoram miphun tam pi ralzam dirhmun in an um hna.cu hna nih cun tuchun tiangah Mizo or Lushei an i ti.mah hna pawl khi Mizoram an nu le pa,pi le pu pawl hna chan lio in India ralkap t’ih ruangah Kalay-Kabaw ah a rak lut mi hna an si.Kalay-Kabaw velchum hrawng i Mizo miphun hna an tam nak hmun hna cu Tahan, Letpan, Tui Ngo, Hmuntha, Book kan, Tamu, Khampat le Kanan khua pawl hna ah cun an tam ngaingai cang.\nKei hi Hmar pasal ka si bantuk in Mizo pawl hna nih nehsawh le zawmh taih nak a phungphung in an ka pek mi le Mizo miphun hna lak in harsat nak a phungphung in a tongmi ka si.a tu zongah Mizo pawl hna nih hin an mah Mizoram zong um mi hna Kala or Vai,Burma,Hmar,Paihte etc..pawl hna cu an zawmh taih ngaingai rih hna.Mozo pawl hna cu an mah le mah a hmusang mi le aa saihchiah mi an si.miphun dang hna cu an kan nautat ngaingai.\nAmah t’ial ning tein rak rel hmanh:Kalay-Kabaw kiangkap ih um pawl Mizoram le India ralkap do aw ruang ih ra vai pawl (raltlan) pawl Kalay le Kabaw kiangkap ah tampi an um. Cumi pawl cu tu ni ah Mizo an ti aw ih Mizoram ihsin an nu le pa, pi le pu pawl in Kalay-Kabaw ah India ralkap tih in an ra vaai mi a si. Mizo tamnak khua pawl hi Tahan, Letpan, Tui Ngo, Hmuntha, Book kan, Tamu, Khampat le Kanan khua pawl ah an tamzet.Kei hi Hmar pacang ka si ih Mizo pawl ih hmuhsuam tongtu khal ka si. Mizo pawl hin Mizoram khal ah Vaai pawl, Burma mipawl, Hmar le Paihte pawl in hmuhsuam theizet. Anmah leh mah hi an hmu aw sang awzet ih midang cu hmuhsuam ding men lawng ah an ruat theu. Keimah rori khal 2018 by election ah USDP ihsin MLA cuhtu, Kanan khaw mi Pu Rothangpuia bawm in a sukso ah ka vaktawi nasa nan Mizo ti aw pawl Kanan le Khampat pawl in in hmuhsuam thotho. Kanan khua ih Pu Rothangpuia USDP MLA tla hi a nu la pa cu Mizoram ih um ring ring an si.\nA pa hi MNF ih an sumkil tu a si ih MNF pawl in Falam Bank an ruklai khal ah sumkiltu a si. Pu Rothangpuia in USDP ihsin MLA a cuh ih a tling thei khal hi mangbangza ngai ngai a si. Falam mipi le Chin mipi in cozah hnen ah hek tu an um lo ruangah a si ko ding. Cozah hnen ah hek hai sehla cu police in Mizoram mi a si ti in an kai zo ding. Kum 2020 election ah Kanan khua ihsin USDP party in MLA a cuh sal ding ruangah Chin mipi in cozah ah hek hrim hrim sehla Mizo ti aw pawl ih mi hmuhsuamnak hi a reh nasa ding. Mizo ti aw pawl in hruaitu an neih lo lawngah an puarthau ngam lo ding ka zum.\nKalay-Kabaw kiangkap Mizo ti aw pawl hi raltlan refugee an si. Curuangah annih pawl hi inn tek an si lo ih mikhual men an si ti hi kan theih a tha. In hmuhsuam nautat pang a sile nang refugee ti mai aw. An lo hmuhsuam sinsin a sile an ram Mizoram ah dawi kir ding lawng a tang. Mizo mi hmuhsuam hrim hrim cu do vivo ding an si. Kum 2020 election tik ah Mizo pawl a tantu party le bulpak zaten Chin mipi in vote pe hlah uhsi vote nan pek le Mizo nan bawm tinak a si ding ruangah Mizo dinpi lotu party le bulpak lawng vote pe cio ding.(Credit:Samsoma Hmar Fb Cahmai)


Myanmar Election hrangah Internet le Email hmangdan an Zirh | Falam Online Media\nAugust 4, 2020 August 4, 2020 Ni Hnem Sung\t0 Comments\nMyanmar rampi hrilawnak hrangah timlamnak nei in ခရိုင် pali ih Union Election Commission hnaṭuan bawm tu ding pawl cu internet le email hmangdan zirhnak an nei.\nHih zirknak cu Union Election Commission tawlrelnak in tuah mi a siih International IDEA Myanmar le Myanmar Computer Company (MCC) komaw ih zirh mi a si.\nTufangah Meiktila khua ah zirhnak an nei rero lai ih himi zirhaw nakih ṭuanvo neitu Daw Khain Chu Han cun “Union Election Commission bawm dingin MCC le IDEA in khua 330 ih UEC ṭuanvo neitu pawl hnen ah internet le email hmang dan zirh dingin ṭuanvo kan lak.”\nTu ah, Meiktila ခရိုင် ah zirhnak kan nei rero ih khua ṭhen khat ih UEC bawmtu ding mi ṭhenkhat khal hinah an rak zir ve cih. Hih hmun ih zirtu khal an um ih an umnak khua rori ah feh in va zirh ṭul nak hmun khal a um. Tufang cu ခရိုင် pathum ih mipum 12 pawl kan zirh rero. Rampi hrilawnak tluang thei dingin Cyber Security lam khal kan zirh phah a si” tiah The Voice media hnen ah a sim.\nKum 5 ah voi 1 tuah a simi Myanmar rampi hril awnak cu November 8, 2020 ah tuah ding a siih, tu ah, rampi ṭuanvo neitu pawl in a ṭha thei bik le buainak umloten hrilawnak cang suak thei dingin hmalaknak an nei rero a si.\n← Zu inding umlo ruangah Hand Sanitiser Intu an tam, Mipum 16 an thi zo\nChina ram ihsin lut mi Thlacii hmin kan thei suak – USDA →\nChindwin Tipi par ah SAC ralkap le PDF nasaten an Kapaw\nMay 6, 2021 Ni Hnem Sung 0


CNF Ke-kardan cun Chin Mipi Hiip thok | Falam Online Media\nMay 29, 2021 May 31, 2021 Ni Hnem Sung\t0 Comments\nDothlengnak ah kutzakai ih hmainor tlang dingin CNF in National Unity Government of Myanmar thawn ke kar tlang dingih thuthluknak a tuahmi cun Chin mipi a hiip zet.\n“Tudinhmun ah kan duh khalah duhlo khalah CNF ih ke kar dan hi a fuh zet ti`n ka hmu.”\n“Lailak cozah NUG hi rampumhuap mipi tamsawn ih thapekmi an si. Chinmi tamsawn khalin rampi cozah dik dinhmun in kan zoh so mi an si. Cupawl thawn hnaṭuan tlang dingih lungkim hminkhennak an nei cu a thu zawng khalin siseh hriamhrei keng in mipi thawn hmai kan nor ding ti thawn a bangaw” tiah rampi boruak thlirtu hminlang duhlo Chin upa pakhat in a ti.\nAmah cun “Tuhlan khalah ram le miphun hrangah cangvaihnak an nei rero ko ding. Asinan, atuah rampi pakhat a simi Czech Republic rori`n Myanmar cozah dik dinhmun ih a pom zomi NUG cozah thawn ṭuantlang dingih lungkimnak an nei cu cangvaidan level an kai tinak a si. Hitiih thuthluknak an nei mi hin 2021 Dothlengnak ih dinthar ralkapbu pawl khal thazang an ngah zet ding tiah ruah a si” a ti.\nNUG cozah le Chin ralkap CNF cun Federal Democracy hrambunmi rampi dinthei dingin ke kar tlang dingah hminkhen lungkimnak an nei zo thu May 29 ah an phuang.\nCumi thuphuan ah “ralkap ukhruainak (အာဏာရှင်စနစ်) dokalh dingin le Federal Democracy hrambunmi ukawknak nungsuakter dingin May 29 ah CNF le NUG lungkim hminkhennak neisuah a si” tiah an taar.\nCumi ah “khat le khat upat theithiamawton in ralkap ukhruainak do ding, thleidanawknak umlomi Federal Democracy hrang ah bangran ten kutzakai in hmainor tlang ding, culo thilthupi dang khal ṭuan tlang ding” tipawl a tel cih a si.\n← Khuate pakhat ih Tiliantuk cu an khua ṭhenhnih ah a phel\nU.S. Embassy in Kawlram ih hmun ṭihnungbik 6 pholang →


MANNY PACQUIAO VS ERROL SPENCE JR AN THAWNG AW DING – Thechinlandtoday\nMANNY PACQUIAO VS ERROL SPENCE JR AN THAWNG AW DING\nadmin May 25, 2021 Leave a Comment on MANNY PACQUIAO VS ERROL SPENCE JR AN THAWNG AW DING\nZo nih neh na zum, Kum 42 ih upa leilungtlunih Boxer tha leh ke rem mawi bik an ti mi Manny Pacquiao cu tukum August 21, ah Errol Spence Jr thawn an thawng aw ding a si, mi tampi nih an rel dan ah cun, Spence hi Welterweight ah cun amah hnak ih tha an um lo tiin an rel, Manny people believe Spence is the best welterweight in the world and one of the best pound fighters in the world.\nPacquiao hi July 2019, ah khan Keith Thurman thaw an thawng aw ih, cu mi cu a thawng netabik a si, kum hnih sung Ring sung ah a lut nawn lo, tu tum ih a thawng ding mi hi Spence kum 32 te lawng a si ih, tlangval cak lai leh a vanglai tak a thisen a lum lai tak a si. tuin tiangah hin Spence records hi 27-0 a si mi zo vek khalin an hneh the hrih lo mi a siwelterweight champion lai a si.\nPacquiao hi kum lam I upa deuh a si thlang ruangah a sung pang ding ti hi phan a um zet thlang a ralai mi August 21, ah hin Pacquiao vs Spence cu USA Las Vegas boxing ring sung ah kan hmu ding a si, Manny Pacquiao hi kum a upa thlangih a thawng lonak a rei thlang tik ah a sung thei mi a si ve ko.\nDEMAWSAW, KAYA IH DOAWKNAK ROPI REPORT →\n← MYANMAR RAMRI VENGTU BORDER GUARD FORCES (BGF) CHANCHIN


Indonesia Ramah Naute Thla 18 Mi Zuar - Chinland Today Media\nIndonesia Ramah Naute Thla 18 Mi Zuar\nJanuary 10, 2013 1:39 am·0 comments\nJAKARTA : Indonesia ramsung ih shopping website larzet pakhat asi mi Tokobagus.com ah, tuizarh sung ah thil danglamzet lilam (auction) mi a um. Cumi cu, zo asi ti theihlo in cumi website ihsin naute 2 an zuar ih, a man cu naute pakhat ah US $ 1000 asi ding ti in an tarlang asi.\nCumi thuthawn pehpar in zo in hi naute hi a zuar ti an theifiang hrihlo nan, thuhla zingzoi rero asi ih a reihlan ah an theihsuah an zum thu Jakarta police spokesman Rikwanto cun asim. Arist Merdeka Sirait cun, “Cumi an tarmi ka hmuh veten ka mangbang nasa. Naute 2, thla 18 mi tluk ih thlalak le an telephone no tiang an ngan.\nCucun keikhal cumi phone no thawn kahei phone cu mi pakhat in a rak kai ih, naute 2, thla 18 mi veve cu rupiah 10 million in zuar ding kan nei asi ti in in rak sawn” ti in palik zung ih a simnak ah a rel. The National Commission For Child Protection pawl cun thuhla theifiang ding in an zingzoi reo ih, hivek an ramsung ih a um cu poi an ti thu khal an sim.\nIndonesia Ram Khawpi Jakarta Ih Kawlram Embassy Bomb Puah Tumtu Kai\nIndonesia Ram Ah Kawlram Cozah Duhlonak Muslim Pawlin Langter\nJakarta Ah Myanmar Ambassador Bomb Puah Tumtu Pawl Le Ralkap Pawl Kap Aw\nIndonesia Ram Khawpi Jakarta Ah, Kawlram Embassy Bomb Puah Tumtu Mi 7 Kap That


Thet Mon Myint Naute A Pai - Chinland Today Media\nThet Mon Myint Naute A Pai\nAugust 27, 2014 1:16 pm·0 comments\nKawlram rampi huap zuknung cuang Acedemy Thet Mon Myint naute a pai thu Myanmar Celebrities page sirhsan in theih a si.\nKan dung naite ah Thet Mon cun atu fang hi Lemcang thiam Sai Sai Kham Hlaing thawn “A Mone Queen” timi an zaih rero lai thu, himi zuknung in mipi pawl hrangah thathnemnak a pek thei ding a ruahsan thu, zuknung lem cangtu hna hi mipi in tha an pek sung a ttuan ding thu pawl Popular Journal hnenah simnak a nei. Cumi ttumah naute neih ding a thinlung thu khal a sim tel.\nPasal a neih pekte ah fale hrang caan pe thei ih mah rori fale kilkhawi thei dinhmun an si tik lawngih nau an neih ding thu thuthang latu pawl hnenah a rak sim dah.\nMyanmar celebrities cun “Zuknung cuang Thet Mon Myint naute a pai” ti cekci lawng ngan in zuk an rak tar. Himi zuk tangah mipi tampi in an hmuhdan comment an ngan cio. Mihrek cun an lungawipinak aanka pawl an ngan. Mihrek cun naupai hliahnak thilri tiangtiang online ih tilang a si ruangih an lungkim lonak pawl an ngan culci.\nThet Mon cun a hlan vekin Zatka ka zaih ngah takah tiih zatka pohpoh zaih nawn loih Guality nei taktak mi Zatka ttha tete lawng a zaih thlang ding thu , zuknung lem cangtu sihi ziangvek zatka ih lem can a si khalle a bangthlak tuk thu, cutluk bang takih lem von cang rero cingin mipi hrang tthathnemnak um lomi zatka tivek a duh um lo thu pawl khal kan dung nai Popular Journal hnenah a rak sim dah.\nPhone Sum Thun Tikah Siah Pek Țul Thlang Ding


Fala le Tlangval, Nupi le Pasal |henawknak ( 2 ) - Chinland Today Media\nOctober 18, 2013 1:37 am·0 comments\n2.Caan Pek Tam Lo Ruangah.\nTulai ah, Laimi tamzet cu ramdang ah kan thleng thlang. Ramdang ih Pasal thleng, Kawlram lam ih Nupi in midang rak duh tivek thuhla hi theih ding a um phahphah thlang. Ziangruangah cuvek a cang tiih thusuhnak cu, “Kiangkap ah umin, can pekawk tam lo ruangah” timi hi a san tamzet lak ih pakhat a si ka zum. Cun, Fala le Tlangval dinhmun khal ah, ramdang feh ih ko aw / hruai aw / cah aw leh dingih Rinumnak thutiam si, ko suak aw ngaingai lo khi tamzet an um thlang. Cupawl cu, Caan pekawk tam lo ruang ih a cangmi thil an si.\nFala Le Tlangval : Fala le Tlangval kar lak ah, thil um tengteng dingmi cu, Caan pekawk hi a si. Caan timi hi ngah a harzet, neih a harzet ih a man a khung fawn. Fala / Tlangval zate in, kan duhmi Nu / Pa hrangah ziangtluk caan kan hmang theu? Caan kan pekaw tam lo tik ah, ngainat awknak a mal vivo thei, duhdawtnak a \_umsuk thei ih, thinlung sung ih ruah ringring awknak ihsin a te vivo thei. Curuangah, Fala Tlangval karlak ih \_henawknak thlentertu lak ih pakhat cu Caan pek awk tam lo ruangah a si.\nA theih a si ahcun, fala le Tlangval zaten, mai duhmi hrangah zarkhat voikhat, zarhhnih voikhat , thlakhat voikhat tivekin, mah le remcan dan ih zirin thil danglam tuahsak aw sehla, duhdawtnak cu a karh sinsin thei. Tah\_himnak ah, mai Fala / Tlangval hrangah, rawldawr ah rawl eipinak hleice, shopping mall ah thuamhnaw pakhatkhat leisaknak tivekin, caan hleice tuahsak awk hi thil\_ha a si. Na Fala / Tlangval in, a kiang ih na um tik ah thin hngangam zetin, ziangdang ngai lo in a um ti khal hngilh hlah.\nCaan hi ramdang ah tlacun “Caan Hi Paisa ( Time is Money )” ti rori in an ko. A si ko, hna\_uannak ram ah tla cun, Caan timi hin man a nei zet. Curuangah, na Fala / Tlangval hrangah, Caan Hleice na tuahsak tik ah, nan karlak ih duhdawtnak a tam sinsin ih, ngainat awknak a karh sinsin. Chin Fala le Tlangval, kan Fala le Tlangval hrangah Caan timi hi pek thiam kan zir pei uh. Cucun thuksin duhdawtnak kan karlak ah a suahpi ding. Caan kan pek awk thiam lo a si ahcun, kan karlak duhdawtnak cu a king ding ih, kuai in \_hen\_hek lawng kan covo a si pang ding.\nNupi Le Pasal : Nupi le Pasal khal duhdawtnak ruangih nei aw an si nan, \_henawknak a thlen can a um \_heu. |henawknak san tamtak lak ahhin, Caan Pek Awk Tam Lo hi a ruang le a san pakhat a si ve. USA dan ah tla cun, nupi pasal cu thla 6 tiang lawng hmu aw lo ( Thla 6 tiang lawng hmun dangdang ih um an duh ) ih um ding timi an nei. Hmuhawk ringring, Caan hmantlang ringring hi Nupa karlak ah a rak \_ulzet ti cu a langfiang nasa. Chinmi tamzet lak ah, ramdang ih Nupi / Pasal thleng, inn lam ih midang rak ngai timi thuhla tamzet kan theihmi khal, ziangruangah timi a san tamzet lak ah, Caan pekawk tam lo ruang khal ah a si ve.\nMinung cu kan hmuh ringring mi, kan theih ringring mi le kan tham ringring mi thil hin kan thinlung in luahkhat zet. Nupi / Pasal thawn Caan hmangtlang maltuk Nu / Pa khalin, a thinlung sungah, tuihlan ih a Nupi / Pasal a rak duhnak khal a ziam vivo thei. Curuangah, Nupi le Pasal in, mai Nupi / Pasal hrang ih Caan a theitawk ih a pek thiam hi a thupi zetmi a si. Caan hleice na Pasal / Nupi hrangah tuahsak aw la, ziangvek in nan karlak ih duhdawtnak a karh timi cu na theifiang ding.


St. Aloysius Gonzaga a thih hlan te ih a Nu hnen cakuat | Radio Veritas Asia\nThlarau Thianghlim ih hnemnak le zangfahnak cu kumkhua in na ta si ringring hram seh law, ka upat duhdawt bikmi Nunu. Na cakuat a ra thlen ah hin, hi thihnak ramah thi thei hrih lo’n ka tang hniaphni lai a si. Asinain, a tu ahcun, a nungmi pawl umnak ram ah kumkhua Pathian thangthat dingah vancung ram lam pan dingin ka thangphawk awk a tul thlang. A ngaingai ahcun, a tu hlan ihsin cutawk hmun rak thleng zo dingah ruahsannak ka rak neih cia zo mi a si lam. Ka duhdawt bikmi Nunu, Paul ih tivek in duhdawtnak timi cu a lungawi mi pawl thawn lungawi ding, a tap mi pawl thawn tap tlang ding ti a si ahcun, nasa tak ih lungawi ding na si. Ziangahtile, Pathian in nangmah a a lo zangfah ih a lo duhdawt ruangah a dikmi nuamnak lamzin i hmuh ih ziang tik hman ah amah ka thlau lo ding timi i fiang ter zo.\nAw upat duhdawt tlak bikmi Nunu, Pathian ih thatnak timi cu maw, theihthiam thei lo mi le tah theih lo mi tipi thuanthumpi vek a si. Himi Pathian ih thatnak ka ruah tinte’n a maksaknak in keimah le keimah khui ka thleng ti hman thei nawn lo khop in i hruai hlo theu. Caan tawite sung, rel tlak lo te hna ka tuan mi ruangah Pathian in kumkhua colhdamnak hmun ah i ko a si; ziang tlak lo te si hman sehla, ka ti thei tawk te ih ka rak hawl rero mi a cemthei lo mi nuamnak hmun ah vancung ihsin i run sawm ih a for sunmi ka mitthli man pek dingah hi laksawng cu i run kam a si.\nKa upat bikmi Nunu, Pathian ih ramri nei lo mi a zangfah lainatnak ziangsiar lo ih um pang lo dingin na ralring ding hi ziang dang hnakin ka lo forh duh hleice. Pathian thawn hmaiton ih caan a hmang rero tu hrangah mithi pakhat hrang vekih na tah rero pang a si ahcun, Pathian ih zangfah lainatnak ziang siarlo ah na cang ding ho khaw. Pathian thawn hmaiton ih a tlangleng rero tu ih thlacamnak pawl cu, harsatnak na ton rero lai caan khal ah leipar an um lai ih an lo bom thei hnak in hmual a nei sawn timi khal hi thei hngilh hlah aw maw. Cule, kan thenawk hi a rei lo ding ho khaw; a rei hlanah vancungram ah kan tongaw sal ko ding; in Rundam tu thawn pumkhat ah kan cang dingih kan thinlung ruahnak zate thawn amah cu kan thangthat ding; a zangfahnak thangthat phah in kumkhua nunnuamnak cu kan cen tlang leh ding. In pek cia mi thil pawl Pathian ih in laksak sal tikah, kan ro sunglawi kha a him sinsin nak hmun ih retsak in duh ruangah a si theu; cule, kan hril duh bik dingmi thluasuah pawl pek in duh ruangah khal a si theu.\nKa duhdawt bikmi Nunu, hi cakuat pawl na hnen ih ka ngan nak san cu, kan innsungsang zate’n ka fehsung nak parah lungawi hnangam ih nan um ding ka duh ruangah le, kan ruahsannak phunkim a famkimnak hmun, tiva ral ah tluang te le zamrang te ih ka thlen theinak dingah Nu pakhat dinhmun in thluasuah i pek ding ka duhruangah a si. Cule hi cakuat ka nganmi hi thinlung tak rori ih ka nganmi a si; ziangah tile, hi cakuat ngan ti lo bak cu na fapa pakhat dinhmun in duhdawtnak le upatnak langter dingnak dang ka thei nawn lo.\nNa duhdawtmi na hrinhniang, Aloysius Gonzaga\nTuitum ah himi St. Aloysius Gonzaga ih cakuat kan run tarlang duhnak san cu, St. Aloysius Gonzaga vekin tui tum pulhnat a karh lai fangah, maih sungmang le lungthlitum pawl tanta tahrat in mina pawl hrangah pumpe ih maih nunnak tiang a thap tu pawl upatnak pek kan duh ruangah a si. St. Aloysius Gonzaga hi Siangbawi dinhmun in mipi rian a duh ruangah siangbawi tlawng kai rero mi a si ih, rinlo pi ih pulhnat a tlun tikah cuih pulhnat ih namnuai mi mina pawl rian dingah a pum a pe aw ih, amah lala khal cuih pulhnat thawn amaih lungthlitum Siangbawi cannak hman ngah man lo’n 1591, June 21 ah a nunnak a rak liam. Cule, 1726 kum ah Mithianghlim dinhmun ih khaisan a si ih, 1729 kum ah Pope Benedict XIII in mino pawl kilkhawitu Mithianghlim timi hmin a rak pek. Atu ahcun amaih thihni June 21 ah kumtin sunloih a si theu. A rak ngaitu nan zate’n St. Aloysius Gonzaga ih thlacam sak nak thawngin tuitum ih pulhnat ihsin luat thei cio dingah Bawipa’n lo thluosuah hram seh! Amen.